Жанаргүл Мейрам 

Арина- жүлдегер

Алматы қаласында "Мен жастарға сенемін!" атты студент жастардың төртінші республикалық патриоттық фестивалі аясында өткен байқаудың нәтижесінде М.Қозыбаев атындағы Солтүстік Қазақстан мемлекеттік университетінің студенті Арина Мингулова жүлдегерлер қатарынан көрінді.
Студент жастардың еліміздің болашағына деген патриоттық сезімі мен азаматтық жауапкершілігін, әлеуметтік белсенділігі мен рухын арттыруға бағытталған, төртінші рет өтіп отырған шара барысында "Еліміздің инновациялық дамуына менің қосқан нақты үлесім" атты әлеуметтік маңызы бар жобалар, "Мен елімнің гүлденуі үшін не істей аламын?", "Мен жастарға сенемін!" тақырыбындағы поэзиялық, азаматтық-патриоттық шығармалар және "Мәңгілік ел - мұратым!" ән байқаулары өткізілді. Жергілікті жоғары оқу орнында әлеуметтік педагогика және өзін-өзі тану мамандығы бойынша білім алып жүрген Арина инновациялық жобалар байқауында бағын сынады. Оның еңбегі комиссияның көңілінен шығып, лайықты бағасын алды.

